Hamid Dizdar
Hamid Dizdar (Stolac, 22. februar 1907. - Sarajevo, 17. juli 1967.), bosanskohercegovački književnik. Bio je službenik u Stocu, potom urednik sarajevskih listova "Slobodna riječ", "Jugoslavenska pošta", "Pravda", "Gajret", a nakon Drugog svjetskog rata direktor je Arhiva grada Sarajeva. Objavljivao je u "Novom Beharu", "Pogledu" i "Hrvatskoj misli", te u zagrebačkom "Vijencu". Uređivao je časopise "Odjek", "Vidik" i "Život". Poeziju je počeo pisati kao socijalni pisac, a javio se u "Knjizi drugova" 1929. godine. Hamid je bio stariji brat poznatog bosanskohercegovačkog književnika Mehmedalije Maka Dizdara.